Drie brand dood in gru-botsingDrie mense het in die ongeluk naby Oos-Londen doodgebrand. Drie mense het verkool en nog twee mense is in ŉ bedenklike toestand, nadat ŉ motor en ŉ bakkie Donderdagoggend in Oos-Londen gebots het. Unathi Bhinqosa, woordvoerder van die Oos-Kaapse departement van vervoer, het gesê die ongeluk het kort ná 08:00 vanoggend op die N2, naby die Komga-afdraai na Butterworth, gebeur. Bhinqosa het gesê die motor het aan die brand geslaan en die drie insittendes het daarin doodgebrand. Die twee mans in die bakkie is ernstig beseer. Hulle is van Butterworth. Die mans is na die Frere-hospitaal vir verdere behandeling geneem. Die Komga-polisie ondersoek ŉ saak van strafbare manslag.